CELEX: 32010R0091
Language: bg
Date: 2010-02-02 00:00:00
Title: Регламент (ЕС) № 91/2010 на Комисията от 2 февруари 2010 година за изменение на Регламент (ЕО) № 1982/2004 за прилагане на Регламент (ЕО) № 638/2004 на Европейския парламент и на Съвета за статистиката на Общността, свързана с търговията със стоки между държавите-членки по отношение на списъка със стоки, изключени от статистистиката, изпращането на информация от данъчната администрация и оценката на качеството

3.2.2010   
            
            
               BG
            
            
               Официален вестник на Европейския съюз
            
            
               L 31/1
            
         РЕГЛАМЕНТ (ЕС) № 91/2010 НА КОМИСИЯТА
   от 2 февруари 2010 година
   за изменение на Регламент (ЕО) № 1982/2004 за прилагане на Регламент (ЕО) № 638/2004 на Европейския парламент и на Съвета за статистиката на Общността, свързана с търговията със стоки между държавите-членки по отношение на списъка със стоки, изключени от статистистиката, изпращането на информация от данъчната администрация и оценката на качеството
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 638/2004 на Европейския парламент и на Съвета от 31 март 2004 г. за статистиката на Общността, свързана с търговията със стоки между държавите-членки, и за отмяна на Регламент (ЕИО) № 3330/91 на Съвета (1), и по-специално член 3, параграф 5, член 8, параграф 2 и член 13, параграф 3 от него,
   като има предвид, че:
   
               (1)
            
            
               Регламент (ЕО) № 638/2004 бе приложен с Регламент (ЕО) № 1982/2004 на Комисията (2).
            
         
               (2)
            
            
               Достъпът на националните органи до наличните данни относно обобщените декларации за ДДС, за които става въпрос в член 6 от Регламент (ЕО) № 1982/2004, следва да бъде разширен, за да се гарантира качеството на статистическите данни.
            
         
               (3)
            
            
               Параметрите, свързани с доклада за качеството, посочени в член 26 от Регламент (ЕО) № 1982/2004, както и неговата структура, следва да бъдат изменени, за да се гарантира съобразяване с интегрираната рамка за осигуряване на качеството в съответствие с Кодекса за дейността на европейската статистика (3).
            
         
               (4)
            
            
               Списъкът в приложение I към Регламент (ЕО) № 1982/2004, в който се определят стоките, изключени от статистиката, свързана с търговия на стоки между държавите-членки, която се изпраща на Комисията (Евростат), следва да бъде адаптиран, за да бъде съобразен в по-голяма степен с международните препоръки, приети от Статистическата комисия на ООН, и за да се изясни обхватът на събираните данни.
            
         
               (5)
            
            
               Поради това Регламент (ЕО) № 1982/2004 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Комитета за статистика за търговията със стоки между държавите-членки,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1982/2004 се изменя, както следва:
   
               1.
            
            
               Членове 5 и 6 се заменят със следното:
               „Член 5
               Информация за декларациите за ДДС
               1.   Съответната данъчна администрация във всяка държава-членка предоставя на националните органи следната информация, за да определи лицата, които са декларирали за данъчни цели придобивания и доставки на стоки вътре в Европейския съюз:
               
                           а)
                        
                        
                           пълното име на данъчнозадълженото лице;
                        
                     
                           б)
                        
                        
                           пълен адрес, включително пощенския код;
                        
                     
                           в)
                        
                        
                           идентификационен номер съгласно член 9, параграф 1, буква a) от Регламент (ЕО) № 638/2004.
                        
                     2.   Съответната данъчна администрация във всяка държава-членка предоставя на националните органи за всяко данъчнозадължено лице:
               
                           а)
                        
                        
                           облагаемата сума за придобиванията и доставките на стоки вътре в Европейския съюз според декларациите за ДДС в съответствие с член 251 от Директива 2006/112/ЕО на Съвета (4);
                        
                     
                           б)
                        
                        
                           данъчния период.
                        
                     Член 6
               Информация за обобщените декларации за ДДС
               1.   За всяко данъчнозадълженото лице съответната данъчна администрация във всяка държава-членка предоставя на националните органи най-малко следното:
               
                           а)
                        
                        
                           информацията относно доставките вътре в Европейския съюз, събрана от обобщените декларации за ДДС в съответствие с член 264 от Директива 2006/112/ЕО, и по-специално:
                           
                                       —
                                    
                                    
                                       регистрационния номер по ДДС на всеки национален доставчик,
                                    
                                 
                                       —
                                    
                                    
                                       регистрационния номер по ДДС на приобретателя от държавата-членка партньор,
                                    
                                 
                                       —
                                    
                                    
                                       облагаемата сума между всеки национален доставчик и всеки приобретател от държавата-членка партньор;
                                    
                                 
                     
                           б)
                        
                        
                           информацията относно придобиванията на стоки вътре в Европейския съюз, съобщена от всички държави-членки в съответствие с членове 23 и 24 от Регламент (ЕО) № 1798/2003 на Съвета (5), и по-специално:
                           
                                       —
                                    
                                    
                                       регистрационния номер по ДДС на всеки национален приобретател,
                                    
                                 
                                       —
                                    
                                    
                                       общата облагаема сума по национални приобретатели, обобщена за всяка държава-членка партньор.
                                    
                                 
                     2.   При получаването на информацията съответната данъчна администрация във всяка държава-членка я предоставя незабавно на националните органи.
            
         
               2.
            
            
               Член 26 се заменя със следното:
               „Член 26
               1.   В съответствие с критериите за качество, определени в член 13 от Регламент (ЕО) № 638/2004, Комисията (Евростат) извършва годишна оценка на качеството, основана на показателите и изискванията за качество, предварително съгласувани с националните органи.
               2.   Комисията (Евростат) подготвя за всяка държава-членка предварително частично попълнен проект на доклад за качеството. Проектите на докладите за качеството се изпращат на държавите-членки до 30 ноември на годината, следваща референтната година.
               3.   Държавите-членки предоставят на Комисията (Евростат) готовите си доклади за качеството в рамките на осем седмици от получаването на предварително попълнените проекти на докладите за качеството.
               4.   Комисията (Евростат) прави оценка на качеството на предадената статистика въз основа на данните и докладите за качеството, предоставени от държавите-членки, и подготвя доклад с оценка за всяка държава-членка.
               5.   Комисията (Евростат) подготвя и разпространява обобщен доклад за качеството, който обхваща всички държави-членки. Той ще включва основните показатели за качество и информацията, събрана чрез докладите за качеството.“
            
         
               3.
            
            
               Приложение I към Регламент (ЕО) № 1982/2004 се заменя с текста от приложението към настоящия регламент.
            
         
               4.
            
            
               Приложение VI към Регламент (ЕО) № 1982/2004 се заличава.
            
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   Настоящият регламент се прилага от 1 януари 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 февруари 2010 година.
      
         
            За Комисията
         
         José Manuel BARROSO
         
            Председател
         
      
   
   
      (1)  ОВ L 102, 7.4.2004 г., стр. 1.
   
      (2)  ОВ L 343, 19.11.2004 г., стр. 3.
   
      (3)  COM(2005) 217 окончателен.
   
      (4)  ОВ L 347, 11.12.2006 г., стр. 1.
   
      (5)  ОВ L 264, 15.10.2003 г., стр. 1.“
   
      ПРИЛОЖЕНИЕ
      
         
            „ПРИЛОЖЕНИЕ I
            
               Списък на стоки, изключени от статистиката, свързана с търговия на стоки между държавите-членки, която се изпраща на Комисията (Евростат)
            
            
                        а)
                     
                     
                        монетарно злато;
                     
                  
                        б)
                     
                     
                        средства за плащане, които са законни платежни средства и ценни книжа, включително средства, които представляват заплащане за услуги като пощенски такси, данъци, потребителски такси;
                     
                  
                        в)
                     
                     
                        стоки за временно ползване, преди или след ползването им (напр. наемане, заем, оперативен лизинг), при условие че са спазени всички от следните условия:
                        
                                    —
                                 
                                 
                                    не се планира или не е била планирана или не е била извършена преработка,
                                 
                              
                                    —
                                 
                                 
                                    очакваната продължителност на временното ползване не е била или не е планирана да бъде повече от 24 месеца,
                                 
                              
                                    —
                                 
                                 
                                    изпращането/пристигането не трябва да се обявява като доставка/придобиване за целите на ДДС;
                                 
                              
                  
                        г)
                     
                     
                        стоки, движещи се между:
                        
                                    —
                                 
                                 
                                    дадена държава-членка и териториалните ѝ анклави в друга държава-членка, и
                                 
                              
                                    —
                                 
                                 
                                    приемащата държава-членка и териториалните анклави на други държави-членки или международни организации.
                                 
                              Териториалните анклави включват посолства и национални въоръжени сили, разположени извън територията на изпращащата държава;
                     
                  
                        д)
                     
                     
                        стоки, използвани за носители на индивидуализирана информация, включително софтуер;
                     
                  
                        е)
                     
                     
                        софтуер, изтеглен от интернет;
                     
                  
                        ж)
                     
                     
                        стоки, които са доставени безплатно и самите те не са предмет на търговска сделка, при условие че движението им е с единствената цел да подготви или съдейства за предвидена по-късна търговска сделка чрез доказването на характеристиките на стоки или услуги като:
                        
                                    —
                                 
                                 
                                    рекламни материали,
                                 
                              
                                    —
                                 
                                 
                                    търговски мостри;
                                 
                              
                  
                        з)
                     
                     
                        стоки за и след ремонт и части за смяна, които са включени в рамките на ремонта и заменят повредените части;
                     
                  
                        и)
                     
                     
                        транспортни средства, пътуващи с работна цел, включително устройства за изстрелване на космически кораби по време на изстрелването.“